Správa zo zahraničnej pracovnej cesty1

1. Účastník zahraničnej pracovnej cesty:	
Meno, priezvisko, titul: 	            Štefancová, 
Pozícia: 		koordinátor národnej štúdie OECD PIAAC
Znalosť jazykov:	anglicky, nemecky, rusky
Organizácia: 		Národný ústav certifikovaných meraní vzdelávania, Žehrianska 9, Bratislava
Aktivita: 	Medzinárodné hodnotenie kompetencií dospelých a analýzy výsledkov pre potreby zvýšenia kvality celoživotného vzdelávania
ITMS projektu: 	312011R425	

2. Zahraničná pracovná cesta (ZPC):
Štát, mesto:		Česká republika, Praha
Vykonaná v dňoch:	10.- 15.03.2019
Názov prijímajúcej organizácie: OECD
Účel cesty: 		3. pracovné stretnutie národných koordinátorov (NPM) štúdie OECD PIAAC
Spôsob financovania:
•	z rozpočtu NÚCEM
•	z prostriedkov štrukturálnych fondov EÚ spolufinancované fondom – Európsky sociálny fond, Operačný program Ľudské zdroje – projekt „Medzinárodné hodnotenie kľúčových kompetencií dospelých (PIAAC)“
3. Rámcový program pobytu:

10.03.2019 (nedeľa) som vycestovala o 16,10 vlakom do miesta konania pracovného stretnutia, Prahy. Štátnu hranicu sme prekročili cca o 17,00 hod. 
Obsahom pracovného stretnutia bolo zabezpečenie realizácie 2. vlny medzinárodného projektu OECD merania kompetencií dospelých PIAAC. Program  stretnutia bol rozvrhnutý na plných 5 pracovných dní  (podrobný program pracovného stretnutia v prílohe)
15.03.2019 o 17, 30 som pracovnú cestu v mieste konania, v Prahe, ukončila.

4. Stručný priebeh rokovaní:
Témou 1. dňa (11.03.2019) bol prehľad úloh a dosiahnutého progresu v rámci pripravovaného projektu a rámcové požiadavky na ich realizovanie. Bola prezentovaná správa sekretariátu OECD o ďalších aktivitách uskutočnených pre zabezpečenie projektu. Účastníkom boli tiež prezentované štandardné postupy a požiadavky na uskutočnenie výskumu na národnej úrovni.
Zástupcovia konzorcia prezentovali postup a požiadavky na preklady všetkých výskumných materiálov z anglického do slovenského jazyka a ich záväzný harmonogram.
Ďalej boli prednesené požiadavky na uskutočnenie  terénneho zberu dát, na pilot a na  hlavnú štúdiu, a časový plán pre nasledujúce úlohy prípravy terénneho zberu.
Boli prezentované aktivity zamerané na metodiku výberu vzorky a plán priebehu workshopu zameraného na výber vzorky, ktorý prebiehal nasledujúci deň.
V ďalších blokoch prvého dňa bol aktualizovaný prehľad dodávateľského systému na dáta, s osobitným dôrazom na testovanie toku údajov a harmonogram jeho testovania. 
Zároveň s tým bol predstavený Case Management System (CMS) a informačné panely riadenia prípadov (Dashboards). Boli predstavené kľúčové aspekty medzinárodného systému správy/riadenia prípadov. 

Obsahom 2. dňa mítingu  (12.3.2019) boli 3 paralelné sekcie:
1 NPM sekcia a pokyny na preklad dotazníka (BQ) – pokyny na preklad primeraný obsahu dotazníka
2 Prekladové cvičenia: BQ dotazník - praktické prekladové cvičenia na ilustráciu prekladateľského prístupu k dotazníku.
Boli prezentované záväzné pokyny pre preklad a adaptáciu modulu Gramotnosť - prehľad kľúčových zásad prekladu a adaptácie pre kognitívne hodnotenie PIAAC. Na ilustráciu týchto kľúčových princípov sa diskutoval súbor položiek gramotnosti. 
Ďalej boli prezentované pokyny pre preklad a adaptáciu modulu Numeracy a adaptívne riešenie problémov – boli diskutované špecifické otázky týkajúce sa prekladu a adaptácie, ktoré sa vzťahujú na výpočty (Numeracy)  a na adaptívne riešenie problémov, vrátane príkladov položiek. 
3 Workshop na výber vzorky (sampling)
Workshop spočíval v  prezentácii  rolí a zodpovedností konzorcia, komunikačnej štruktúry a pripravovaných aktivít zameraných na výber vzorky. Sekcia pokračovala   technickými aspektmi návrhu a výberu vzorky pre pilotné testovanie  a pre hlavný zber dát, preskúmaním príslušných noriem a usmernení PIAAC a pokynov na vyplnenie formulárov QC týkajúcich sa výberu vzoriek. Konzorcium informovalo, že bude zavedený Adaptive Survey Design, ako aj kľúčové súbory, ktoré uľahčujú proces výberu vzorky, ako je napr. SCF (Survey Control File) a SDIF (Sample Design International File)

Tretí deň meetingu (13.03.2019)  bol rozdelený opäť na tri oddelené sekcie:
1 Questionnaire Authoring Tool (QAT) Training
Oboznámenie sa s nástrojom na vkladanie národných úprav do dotazníka (QAT). Školenie, zamerané na spôsob práce s QAT - ako upraviť základnú verziu otázok, ako vložiť národné rozšírenia a ako otestovať národnú verziu dotazníka. Inštrukcia o tom, ako implementovať schválené štrukturálne úpravy z podkladového dotazníka (BQAS)  do QAT.
Následne popoludní prebiehalo vkladanie všetkých štrukturálnych úprav národnej verzie v anglickom jazyku. Počas tohto praktického tréningu sa krajiny prihlásili do on-line nástroja na tvorbu dotazníkov (QAT) a na implementáciu schválených štrukturálnych úprav z BQ Adaptation Spreadsheet (BQAS). Cieľom bolo, aby krajiny dokončili BQ adaptačnú prácu v QAT ešte počas tohto pracovného stretnutia.
	2 Sampling Workshop (Pokračovanie)
Individuálne konzultácie zamerané na postup pri výbere vzorky. 
	3 Tréning na preklady v nástroji  OmegaT 
Prezentácia  počítačovo podporeného prekladateľského nástroja OmegaT, ktorý bude použitý na preklad,  reconciliáciu a revízie kognitívnych modulov  and BQ. 
Praktický tréning prekladov. 

14.03.2018
Štvrtý deň pokračoval vkladaním  všetkých štrukturálnych úprav národnej verzie dotazníka v anglickom jazyku do nástroja na (výslednú) tvorbu dotazníkov (QAT). Po vložení všetkých úprav sme dokončili finálnu verziu dotazníka pre SK.

15.03.2018 –  17,30 ukončenie pracovnej cesty v Prahe.
Počas tohto rokovacieho dňa bola konzorciom revidovaná a schválená finálna verzia dotazníka pre zber údajov v SK a všetci účastníci boli vybavení testovacími scenármi, na základe ktorých je potrebné národnú verziu dotazníka ešte otestovať. 

V priebehu mítingu prebiehali aj konzultácie na postupy prekladov a konzultácie na prípravu spôsobu výberu vzorky, ktoré absolvovali kolegyne O. Zelmanová a S. Horváthová

Ja som s konzorciom konzultovala technické podmienky testovania CMS v národných podmienkach

Nadviazala som kontakt s českými kolegami, ktorí uvítali ponuku na komunikáciu a spoločný postup pri riešení niektorých metodických problémov. Bola rámcovo dohodnutá návšteva českého tímu v Bratislave v mesiacoch apríl-máj 2019.
	
Ďalej, bolo uskutočnené rokovanie s maďarskými kolegami o výmene/zapožičaní preloženej maďarskej verzie BQ a hodnotiacich modulov.

5. Odporúčané závery:
-	uskutočniť testovanie národnej verzie BQ (10 testovacích scenárov)
-	začať školiť  prekladateľské tímy s cieľom začať 1.4.2019 
-	priebežne dokončovať revízie trendových položiek (CBA a PBA)
-	v spolupráci s konzorciom preveriť kritériá výberu vzorky na I. stupni výberu
-	na nasledujúcom mítingu NPM (október2019) zabezpečiť účasť expertov na IKT, DME.

6. Prehľad prinesenej dokumentácie a miesto jej uloženia:
Všetky materiály (prezentácie) k jednotlivým témam a problémom sú dostupné na serveri NUCEM/projekty/piaac.

7. Osobitne vyhotovený očakávaný prínos ZPC:

Závery stretnutia sú vo forme inštrukcií, záväzných pokynov a harmonogramov, bude jednoznačne nevyhnutné previesť ich do prípravy projektu na národnej úrovni.
	
8. Spôsob zverejnenia výsledkov ZPC, prenos získaných informácií
Všetky dostupné materiály sú zverejnené na portáli  PIAAC a sú prístupné iba povereným pracovníkom národných centier jednotlivých krajín.

Svojím podpisom súhlasím so zverejnením správy na internete.

Správu vypracoval: 	                 Štefancová

Dátum:			20.03.2019

Správu schválil: 	               Galleé

 Správu zo ZPC je potrebné vypracovať do 5 dní od jej ukončenia a v papierovej aj v elektronickej forme predložiť na schválenie.